M/s Finlandialla runsaasti kesäisiä herkkuja ja mukavaa ohjelmaa kaikenikäisille	- Eckerö Line
M/s Finlandialla runsaasti kesäisiä herkkuja ja mukavaa ohjelmaa kaikenikäisille
Eckerö Linen m/s Finlandia on valmis kesäkauteen. Buffetpöydästä löytyy herkkuja jokaiseen makuun. Laivalle avattu lasten maailma tarjoaa kesäsesonkiviikoilla runsaasti ohjelmaa perheen nuorimmille.
Eckerö Linellä on tänäkin kesänä panostettu matkustajien mukavaan ja viihtyisään matkantekoon ja erityisesti lomailevat perheet on otettu huomioon: m/s Finlandian uudet kokoustilat kannella 6 toimivat koulun alkuun asti lasten maailmana, jossa on tarjolla muun muassa erilaisia pelejä ja ohjelmaa.
Buffet Eckerön kesäpöytä on katettu
Uusien perunoiden ja muiden perinteisten kesämakujen lisäksi Buffet Eckerön pöytään on katettu muun muassa fenkolilla ja akvaviitillä sekä sinapilla ja mallasviskillä maustettuja silliherkkuja. Salaattipöydästä löytyy muun muassa peruna-raparperisalaattia ja wasabi-coleslawia. Alle 6-vuotiaille ateria on ilmainen ja alle 18-vuotiaatkin saavat ruuan puoleen hintaan. Nuorison makuun laiva tarjoaa esimerkiksi hampurilaisia Cafeteria Satamassa.
M/s Finlandia tarjoaa joka päivä elävää musiikkia. Muun muassa Pub Telakassa esiintyy päivittäin trubaduuri, ja Itämeren suurimmalla terassilla Kansibaari Laiturissa yleisöä viihdyttää Aurinko-duo aina sään salliessa. Esiintyjien aikataulut voit tarkistaa täältä >> Eckerö Line viihde